Hei, denne artikkelen er over ett år gammel og kan inneholde utdatert informasjon

(Dagbladet): 20 asylsøkere er nå pågrepet etter å ha forskanset seg i en gymsal på asylmottaket på Lunner i Oppland. Situasjonen er avklart, bekrefter politiet overfor Dagbladet i 15.30-tida.



Politiet ventet på bistand før de rykket inn og la flere av asylsøkerne i håndjern. Bilder fra stedet viser mindreårige bli lagt i bakken og løftet vekk av politiet på stedet.

Én politimann er fraktet til legevakt med kuttskader.

Kastet stein - Vi har hatt en aksjon på stedet med bistand fra UP og flere politidistrikt, som nå har pågrepet beboere. Vi driver nå med å registrere og få oversikt over hvem som har vært mest aktive. Det er snakk om 20 personer, alle under 18 år, sier operasjonsleder Trond Skjøld til Dagbladet.

LAGT I BAKKEN OG LØFTET VEKK: Politiet skal ha kontroll på de mindreårige asylsøkerne. Foto: Eivind Marcelino Vis mer

Politiet i Vestoppland ba om forsterkninger etter at situasjonen som startet i formiddag tilspisset seg. Politiet var på stedet for å hente ut en truende beboer som skulle omplasseres, da de andre beboerne barrikaderte seg.

- Vi holder på å få bistand fra andre politidistrikt, og så kommer vi til å sette igang aksjon og gå inn og pågripe de som står bak uroen, sa operasjonsleder Skjøld til Dagbladet i 14.20-tida.

TATT HÅND OM: Politiet rykket i 15-tida inn og fikk kontroll på asylsøkerne som kastet stein og gjorde hærverk på asylmottaket. Foto: Christian Roth Christensen Vis mer

Beboerne sitter nå iført håndjern og venter på å bli fraktet vekk fra stedet, forteller operasjonslederen en time seinere. Det skal vurderes om de bøtelegges og om flere skal flyttes.

- De har utført skader på politibiler og på asylmottaket. De har kastet stein.

Måtte trekke seg unna Han forteller at situasjonen var dramatisk før politiet til slutt fikk pågrepet de mindreårige.

I HÅNDJERN: Politiet rykket i 15-tida inn og fikk kontroll på asylsøkerne som kastet stein og gjorde hærverk på asylmottaket. Foto: Christian Roth Christensen Vis mer

- Da de begynte å kastet stein og ruter ble det anspent. Da valgte politiet å trekke seg unna mens vi ventet på forsterkninger.

I 14-tida fikk poiltiet hentet ut personen som skulle omplasseres. Likevel var situasjonen på stedet uavklart.

Bråk på Lunner asylmottak. Foto: Christian Roth Christensen Vis mer

- Vi har pågrepet mannen som skal omplasseres, så det har roet seg litt, men det pågår fortsatt steinkasting fra gymsalen, sa operasjonslederen da.

- Derfor går vi snart inn i bygget, sa han.

I HÅNDJERN: Politiet rykket i 15-tida inn og fikk kontroll på asylsøkerne som kastet stein og gjorde hærverk på asylmottaket. Foto: Christian Roth Christensen Vis mer

I 14.50-tida kastet ikke asylsøkerne lenger stein, men skal ha oppført seg truende både fra innsiden og utsiden av gymsalen.

- De holder stein i hånda, så politiet har valgt å trekke seg unna. Foreløpig står vi tilbaketrukket og venter på bistand, sa operasjonslederen, som fortalte at politiet var iført verneutstyr og er generelt bevæpna.

- Meklet i hele dag - Politiet var på stedet i 10.30-tida i formiddag for å bistå på stedet med å fjerne en asylant som hadde oppført seg truende. Han gjorde at de ansatte følte seg truet, og de tilkalte politiet, sa operasjonsleder Skjøld.

I HÅNDJERN: Politiet rykket i 15-tida inn og fikk kontroll på asylsøkerne som kastet stein og gjorde hærverk på asylmottaket. Foto: Christian Roth Christensen Vis mer

- Da politiet kom til stedet satt han og de andre asylantene seg opp, og det har nå blitt en tildragelse.

- Vi har forsøkt å mekle der i hele dag. Vi er i dialog med asylantene, sa han.

For mindreårige Mottaket på Lundby åpnet i oktober 2013, og er for mindreårige asylsøkere, ifølge NTB.

I HÅNDJERN: Politiet rykket i 15-tida inn og fikk kontroll på asylsøkerne som kastet stein og gjorde hærverk på asylmottaket. Foto: Christian Roth Christensen Vis mer

- Omplasseringen dreier seg om at en person ikke er mindreårig, og dermed skal over til et ordinært mottak. I sympati med vedkommende har flere engasjert seg, forklarer mottakskoordinator Jon Anders Martinussen.

De vil øke bemanningen ut over dagen, forteller mottakskoordinatoren.

I HÅNDJERN: Politiet rykket i 15-tida inn og fikk kontroll på asylsøkerne som kastet stein og gjorde hærverk på asylmottaket. Foto: Christian Roth Christensen Vis mer

- Blant annet i form av tolk, for å informere beboerne om årsaken til at vi i utgangspunktet handlet som vi gjorde vedrørende omplasseringen, sier Martinussen.

Har du tips, bilder eller video? Ring oss på 24 00 00 00, last opp videoen din til DBTV-desken, send SMS/MMS til 2400 eller skriv til oss på 2400@dagbladet.no.





I HÅNDJERN: Politiet rykket i 15-tida inn og fikk kontroll på asylsøkerne som kastet stein og gjorde hærverk på asylmottaket. Foto: Christian Roth Christensen Vis mer